recursal/SuperWikiNEXT-32B huggingface dataset:
|  |
| --- |
| Luiz Razia |
| Pilietybė | Brazilija brazilas |
| Gimė | 1989 m. balandžio 4 d.Brazilijos vėliava Brazilija, Bareiras |
| 2010 m. Azijos GP2 serija |
| Pirmi metai | 2008 m. |
| Komanda | Barwa Addax |
| Numeris | 6 |
| Startai | 13 |
| Pergalės | 1 |
| Pole poz. | 0 |
| Greič. ratai | 0 |
| Vieta | 13 (2008 m.) |
| Ankstesni čempionatai |
| 20052005-200620062007-200820072009 | Brazilijos Formulė Renault 2.0 čempionatasPietų Amerikos Formulė 3Tarptautinis Formulės 3000 čempionatasEuroseries 3000 čempionatasPasaulio Renault čempionatasGP2 |
| Čempiono titulai |
| 2006 | Pietų Amerikos Formulė 3 |

**Luiz Razia** (g. 1989 m. balandžio 4 d.) – autosporto lenktynininkas iš Brazilijos.

Savo karjerą brazilas pradėjo 2005 m. Pietų Amerikos Formulė 3 čempionate. Debiutiniame savo sezone Razia šešis kartus finišavo ant podiumo, pelnė dvi pergales ir užėmė galutinę 6 vietą. 2006 m. jis liko šiame čempionate ir pelnęs septynias pergales tapo čempionu.

Vėliau brazilas lenktyniavo įvairiuose pasaulio čempionatuose – įvairių šalių Euroseries, Formulės 3 čempionatuose ir GP2 serijoje.

2009 m. gruodžio 15 d. nauja Formulės 1 ekipa Virgin Racing paskelbė, kad Luiz Razia 2010 m. sezonui taps ekipos lenktynininku-bandytoju.

2011 m. kovo 11 d. tapo Lotus Racing ekipos bandytoju.

Šaltiniai
---------

1. ↑  L. di Grassi patvirtintas „Virgin" lenktynininku
2. ↑

Nuorodos
--------

* Oficiali L. Razia svetainė
Koordinatės: 55°43′59″š. pl. 26°15′03″r. ilg.﻿ / ﻿55.7330°š. pl. 26.2508°r. ilg.﻿ / 55.7330; 26.2508

|  |
| --- |
| **Zarasų „Santarvės" pradinė mokykla** |
| [[Vaizdas:|Zarasų „Santarvės" pradinė mokykla herbas|center|100px]] |
| Zarasų „Santarvės" pradinė mokykla |
| **Adresas** | Zarasai |
| **Direktorius(-ė)** | Valerija Palivoda |
| **Mokinių skaičius** | 421 |
| **Įkūrimo data** |  |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 33 |

**Zarasų „Santarvės" pradinė mokykla** – dieninė, savarankiško mokymosi bendrojo lavinimo mokykla Zarasuose, Vytauto g. 16, vykdanti pradinio ir papildomo ugdymo programas lietuvių ir rusų kalba. Įstaigos kodas 190203948.

### Istorija

Mokykla 2016 m.
1839 m. Zarasuose, įgijusiame apskrities miesto statusą, buvo įsteigta vienos klasės rusiška mokykla, kuri 1879 m. perorganizuota į dviklasę, o 1903 m. į triklasę rusišką mokyklą. Mokykla buvo įsikūrusi pastate, kurį miestui dovanojo turtingi žmonės. Pastatas neišliko. 1906 m. joje mokėsi 92 moksleiviai. Mokestis už mokslą buvo 6 rubliai per metus. Be to, nuo 1843 m. mieste veikė mokykla berniukams prie cerkvės. 1865 m. šioje mokykloje atidaryta ir mergaičių klasė. 1893 m. atidaryta pravoslavų parapijinė mokykla. XX a. pradžioje veikė keturios pradinės mokyklos, kur mokėsi apie 350 žmonių. Buvo mokoma rusų kalba.

1919–1940 m. mieste veikė dviklasė pradinė rusiška mokykla buvusio teismo pastate. 1944 m. pradinėje mokykloje mokėsi 54 moksleiviai (vedėja E. Nikitina). 1947 m. pradinė mokykla pertvarkyta į septynmetę, kuri veikė dabartinės ligoninės patalpose. 1949 m. mokykla pavadinta Zarasų 2-ąja vidurinė mokykla. 1964 m. mokykla persikėlė į naują tipinį pastatą ir pertvarkyta į mokyklą-internatą, nuo 1986 m. Zarasų 3-ioji vidurinė mokykla, 1999 m. rugsėjo 1 d. suteiktas „Santarvės" vardas. Nuo 2008 m. Zarasų „Santarvės" pradinė mokykla. 2020 m. prijungta Turmanto pagrindinė mokykla kaip skyrius.

### Direktoriai

* 1947 m. P. A. Volkov
* 1954–1963 m. V. J. Titorenko
* 1964 m. V. F. Frolov
* 1977 m. G. B. Matusevič
* 1978 m. J. Vaikutis
* 1986 m. K. M. Gudkov
* 1989 m. A. Žaltauskas
* 1996 m. Valerija Palivoda
* 2023 m. Daiva Šileikienė

### Nuorodos

* Mokyklos svetainė
| **Alfredas Henrikas Stasiulevičius** |
| --- |
|  |
| Gimė | 1937 m. gegužės 23 d.Kaune |
| Mirė | 2007 m. (~70 metų) |
| Sutuoktinis (-ė) | Alina |
| Vaikai | Skaidrė |
|  |
| Veikla | pedagogas, Lietuvos politinis bei visuomenės veikėjas |
| Partija | 1993 m. Tėvynės Sąjunga |
|  |
| Alma mater | 1961 m. Vilniaus pedagoginis institutas |

**Alfredas Henrikas Stasiulevičius** (1937 m. gegužės 23 d. Kaune – 2007 m.) – pedagogas, Lietuvos politinis bei visuomenės veikėjas.

Biografija
----------

1956 m. baigė Kauno 6-ąją vidurinę mokyklą. 1956–1961 m. studijavo Vilniaus pedagoginiame institute. 1961 m. Patamulšėlio aštuonmetės mokyklos mokytojas. Tarnavo tarybinėje armijoje. 1963–1990 m. Kauno 7-osios vidurinės mokyklos mokytojas.

1990–1995 m. Kauno miesto tarybos deputatas. 1990 m. Šančių teritorinės deputatų grupės koordinatorius ir Aukščiausiosios Tarybos deputato Liudviko Simučio padėjėjas. 1992–1993 m. Kauno miesto tarybos Savivaldos reikalų nuolatinės komisijos pirmininkas, kontrolės tarnybos viršininkas. 1995–1996 m. Kauno miesto tarybos narys, Kauno savivaldybės tarybos kontrolierius. 1996–2000 m. Seimo narys. 2001 m. surengus konkursą buvo paskirtas į Kauno miesto savivaldybės pastatų grąžinimo ir butų privatizavimo tarnybos viršininko pareigas.

Tautodailininkas, Kauno zonos „Auksinių rankų" konkursų dalyvis ir prizininkas.

1993 m. Tėvynės Sąjungos (Lietuvos konservatorių) narys. Žmona Alina, duktė Skaidrė.

Išnašos
-------

1. ↑  *Who is who in Lithuania*, Kas yra kas Lietuvoje, UAB Neolitas, 2000, p. 419, ISBN 978-9986-709-16-9
2. ↑  *Kas yra kas Lietuvoje*, Politika, 1997, p. 121, ISBN 978-9986-625-03-2
3. ↑  „Kauno meras konfliktuoja su savo pavaduotoju". Delfi.lt. Nuoroda tikrinta 2021-06-18.

Nuorodos
--------

* Biografija (lrs.lt)
Koordinatės: 55°48′28″š. pl. 21°56′24″r. ilg.﻿ / ﻿55.8077°š. pl. 21.9399°r. ilg.﻿ / 55.8077; 21.9399

|  Daugėdų koplyčia |
| --- |
|  |
| **Vyskupija** | Telšių |
| **Dekanatas** | Plungės |
| **Savivaldybė** | Rietavo savivaldybė |
| **Gyvenvietė** | Daugėdai |
| **Adresas** | Miško g, 10 |
| **Statybinė medžiaga** | medis |
| **Pastatyta** | 2008 m. |
| **Stilius** | liaudies architektūra |

**Daugėdų Šv. Dvasios Nužengimo koplyčia** – naujai pastatyta koplyčia Rietavo savivaldybėje, Daugėdų kaime, apie 9 km į šiaurę nuo Rietavo, 3 km į rytus nuo kelio  **164**  Mažeikiai–Plungė–Tauragė . Daugėduose nėra bažnyčios, arčiausiai esanti – Rietave.

Kiekvieną ketvirtadienį joje meldžiasi būrelis vietos tikinčiųjų, o Sekminių išvakarėse, kai čia aukojamos mišios, žmonių susirenka tiek, kad visi čia sunkiai telpa. Koplyčia visada atvira, o daugėdiškiai neša į ją savo nuaustus šventųjų, popiežiaus paveikslus, statulėles, religinę literatūrą.

Istorija
--------

Koplyčią pastatė nuosavoje sodyboje vietos gyventojai Birutė ir Povilas Griguolos mirus sūnui, sunkiai sirgusiam diabetu. Tuometinio parapijos klebono Egidijaus Jurgelevičiaus buvo pašventinta 2008 m. pavasarį, o po trejų metų – 2011-ųjų vasarį – iš Romos gautu dekretu šiai koplyčiai suteikti visuotiniai atlaidai. Telšių vyskupo Jono Borutos prašymu popiežius Benediktas XVI leido koplyčioje laikyti mišias, prieiti išpažinties, gauti komuniją.

Galerija
--------

* Galinė dalisGalinė dalis
* VidujeViduje

Nuorodos
--------

|  |  |
| --- | --- |
|  | **Vikiteka: Daugėdų koplyčia** – vaizdinė ir garsinė medžiaga  |

* Koplyčią pastatę daugėdiškiai laukia maldininkų Archyvuota kopija 2016-03-04 iš Wayback Machine projekto.
* Dvasinės atgaivos šaltinis Archyvuota kopija 2016-08-29 iš Wayback Machine projekto.
* Koplyčios statytojai
| Gvadjana |
| --- |
| Gvadjana Alenteže Gvadjana Alenteže |
| **Ilgis** | 744 km |
| **Baseino plotas** | 60 361 km² |
| **Vidutinis debitas** | 70 m³/s |
| **Ištakos** | Ochuelo šaltinis |
| **Žiotys** | Atlanto vandenynas |
| **Šalys** | Ispanijos vėliava IspanijaPortugalijos vėliava Portugalija |

**Gvadjana** (isp. *Río Guadiana*, port. *Rio Guadiana*) – upė Ispanijoje ir Portugalijoje. Prasideda La Mančoje, Ruideros ežeryne, Ochuelo ištakoje. Teka į pietvakarius Naujosios Kastilijos plynaukšte siauru slėniu, vėliau pasuka į vakarus, prateka Estremaduros regioną. Nuo sienos su Portugalija Gvadjana pasuka į pietus, sudaro Portugalijos-Ispanijos sieną, toliau teka vien Portugalijos teritorija (Alentežo sritimi). Pačiame žemupyje vėl sudaro dviejų valstybių sieną. Įteka į Atlanto vandenyno Kadiso įlanką tarp Ajamontės ir Vila Real de Santo Antonijo miestų.

Vanduo naudojamas drėkinimui ir hidroelektrinėms; dideli tvenkiniai (Penjarochos, Puente Navaro, El Vikarijo, Sicharos, Oreljanos). Laivuojama 70 km nuo žiočių.

Didžiausi intakai: Chiguela, Sankara (dešinieji), Chabalonas, Sucharas, Gvadamesas (kairieji).

Prie Gvadjanos įsikūrę Meridos, Badachoso miestai.

Šaltiniai
---------

1. ↑  *Guadiana*. Visuotinė lietuvių enciklopedija, T. VII (Gorkai-Imermanas). – Vilnius: Mokslo ir enciklopedijų leidybos institutas, 2005
| ***Elitinis būrys 2*** |
| --- |
|  |
|  |
| Pavadinimas | Tropa de Elite 2 – O Inimigo Agora é Outro |
| Kilmės šalis |  Brazilija |
| Režisierius | José Padilha |
| Scenaristas (-ai) | Bráulio MantovaniJosé Padilha |
| Vaidina | Wagner MourarAndré Ramiro |
| Metai | 2010 |
| Žanras | veiksmo |
| Trukmė | 115 min. |
| Kalba | portugalų |
| Biudžetas | 9,5 mln. JAV dolerių |
| Pajamos | 63 mln. JAV dolerių |
| **IMDb įrašas** |

**Elitinis būrys 2** (port.  *Tropa de Elite 2 – O Inimigo Agora é Outro*) – 2010 m. Brazilijoje sukurtas veiksmo filmas, 2007 m. juostos „Elitinis būrys" tęsinys. Per pirmąją savaitę Brazilijos kino teatruose juostą matė daugiau kaip 1,25 milijono žiūrovų ir ji tapo vienu pelningiausių šalyje demonstruotų juostų. 

Interneto svetainė Rotten Tomatoes filmą vertina 93% teigiamų atsiliepimų.

Pagrindiniai aktoriai
---------------------

*Aktorius – vaidmuo*
* Wagner Moura – pulkininkas Roberto Nascimento
* Irandhir Santos – Diogo Fraga
* André Ramiro – kapitonas Andre Matijas
* Maria Ribeiro – Rozana
* Seu Jorge – Beirada
* Sandro Rocha – majoras Rocha
* Tainá Müller – Klara

Turinys
-------

DĖMESIO: *toliau atskleidžiamos kūrinio detalės*

Viename Brazilijos kalėjimų kyla maištas, kuriame gangsterio Beirados vadovaujama gauja, gavusi iš korumpuotų policininkų ginklų, imasi susidorojimo su kitų gaujų nariais, kalinčiais tame pat kalėjime. Į vietą atvyksta specialių pajėgų dalinys BOPE, vadovaujamas pulkininko Nascimento. Jis tikina, kad maištas yra puiki proga susidoroti su nusikaltėliais, tačiau negauna leidimo šturmuoti užsibarikadavusių kalinių. Padėtį policijai dar labiau apsunkina kalinių teisių gynėjas ir nesmurto propaguotojas Diogo Fraga, kuris nusprendžia imtis tarpininko vaidmens. Jam beveik pavyksta įkalbėti kalinius sudėti ginklus, tačiau policija vis tik atidengia ugnį ir Beirada žūna.

Naudodamasis proga, Fraga įvykius iškelia į viešumą kaip beprasmį policijos žiaurumą. Pulkininkas Nascimento ir kapitonas Matijas priversti palikti BOPE, tačiau lieka policijoje, o Fraga išrenkamas į parlamentą, kur toliau tęsia kovą su policija. Be to, jis veda buvusių Nascimento žmoną Rozaną.

Tuo tarpu Rio de Žaneiro gatvėse įsigali korumpuota policija, vadovaujama majoro Rochos. Išstūmę iš gatvių banditus, jie patys ima rinkti duokles ir susidoroti su nepaklusniaisiais. Galiausiai persirengę policininkai užpuola nuovadą ir pagrobia iš jos ginklus. Rocha, kurio autoritetas neginčijamas ir policijoje, ir gatvėje, per informatorius paskleidžia žinią, kad užpuolimą organizavo viena iš gaujų, su kuria jis tikisi legaliai susidoroti. Nascimento, atliekantis tiriamąjį darbą, neranda tokių įrodymų, tačiau operacijos jam atšaukti nepavyksta, o jos metu žūna į tarnybą Rochos dėka grįžęs kapitonas Matijas.

Nusprendęs ištirti draugo mirtį, Nascimento susiduria ne tik su policijos korupcija, bet supranta, kad čia įpainiota ir politika. Po to, kai sunkiai sužeidžiamas jo sūnus, pulkininkas nusprendžia liudyti savo nekenčiamo Fragos sudarytai tirimo komisijai, kad padėtų demaskuoti susitepusius politikus...
| ***Tik vakar*** |
| --- |
|  |
|  |
| Pavadinimas | おもひでぽろぽろ(*Omohide Poro Poro*) |
| Kilmės šalis | Japonija |
| Režisierius | Isao Takahata |
| Prodiuseris (-iai) | Toshio Suzuki |
| Scenaristas (-ai) | Isao Takahata |
| Kompozitorius | Katz Hoshi |
| Vaidina | Miki ImaiToshiro YanagibaYoko Honna |
| Metai | 1991 |
| Žanras | Nuotykių |
| Trukmė | 118 min. |
| Kalba | japonų |
| Platintojas | Toho |
| **IMDb įrašas** |

**Tik vakar** (jap. おもひでぽろぽろ = *Omohide Poro Poro*; angl. *Only Yesterday*) – 1991 m. japonų animacinis draminis filmas, režisuotas Isao Takahatos. Filmas paremtas to paties pavadinimo manga komiksų, sukurtų Hotaru Okamoto ir Yuko Tone, motyvais. Filmas pastatytas studijoje „Studio Ghibli".

Filmo veiksmas keliauja tarp praeities ir dabarties, pasakojama moters vardu Taeko istorija.

„Tik vakar" sulaukė gerų atsiliepimų iš kritikų, tinklalapyje Rotten Tomatoes įvertintas 100 %. Leidimo metais filmas buvo pelningiausias Japonijos filmas, uždirbęs 1,87 mlrd. jenų.

Siužetas
--------

DĖMESIO: *toliau atskleidžiamos kūrinio detalės*

Pasakojama apie Taeko, 27-erių metų vienišą moterį, gyvenančią ir dirbančią Tokijuje. Ji jaučiasi pavargusi nuo kasdienės rutinos ir nori permainų. Staiga ją užplūsta praeities prisiminimai, nunešę ją į 1966-uosius, jos mokyklos laikus, kuomet ji buvo jauna ir pilna vilties.

Taeko išvyksta į kaimą Jamagatos prefektūroje aplankyti savo sesers ir svainio. Tenai ji pagelbėja šeimos, besiverčiančios pigmentų lūpų dažams iš dažinio dygmino gamyboje, ūkyje. Takeo susipažįsta su patraukliu jaunu ūkininku, kuris yra jos svainio pusbrolis. Ją kaipmat sužavi jo darbštumas.

Susidėliojusi savo prisiminimus Taeko bando padaryti keletą svarbių sprendimų dėl savo ateities…

Išnašos
-------

1. ↑
2. ↑  „Kako haikyū shūnyū jōi sakuhin 1991-nen" (japonų). Motion Picture Producers Association of Japan. Nuoroda tikrinta 2011-02-06.
| Pivašiūnų piliakalnis |
| --- |
| Piliakalnio papėdė |
| 

Pivašiūnų piliakalnisPivašiūnų piliakalnis

 |
| Koordinatės  | 

|  |
| --- |
| 54°27′38.9″ š. pl. 24°22′9.2″ r. ilg.﻿ / ﻿54.460806°š. pl. 24.369222°r. ilg.﻿ / 54.460806; 24.369222Koordinatės: 54°27′38.9″ š. pl. 24°22′9.2″ r. ilg.﻿ / ﻿54.460806°š. pl. 24.369222°r. ilg.﻿ / 54.460806; 24.369222 |

 |
| Vieta | Alytaus rajonas |
| Seniūnija | Pivašiūnų seniūnija |
| Aukštis | 20 m |
| Plotas | 52x23 |
| Naudotas | I tūkstantmetis |
| Žvalgytas | 1971 |
| Registro Nr. | AR67 /22617, 1858, 22618 /A84KP |

**Pivašiūnų piliakalnis su gyvenviete** – piliakalnis ir gyvenvietė (unikalus objekto MC kodas 22618) Alytaus rajono savivaldybės teritorijoje, Pivašiūnuose, Pivašiūnų seniūnija. Pasiekiamas keliu  **1122**  Pivašiūnai–Butrimonys , yra į dešinę šiaurėje nuo kelio, miško pakraštyje, pravažiavus kairėje į Alytų vedantį plentą  **220**  Trakai–Rūdiškės–Pivašiūnai–Alytus , iškart už miestelio.

Piliakalnis
-----------

Piliakalnis įrengtas atskiroje kalvoje. Aikštelė ovali, pailga šiaurės rytų – pietvakarių kryptimi, 52x23 m dydžio, su kultūriniu sluoksniu, kuriame rasta lipdytos keramikos. Vakariniame aikštelės krašte yra 0,3 m aukščio, 8 m pločio pylimas. Pietvakarių – pietryčių šlaituose, 8 m žemiau aikštelės yra 20–30 m pločio terasa, į pietus nuolaidėjanti per 1 m. Šlaitai vidutinio statumo, iki 20 m aukščio, viršuje, 5–6 m aukštyje pastatinti. Apaugęs pušimis ir beržais, aikštelė dirvonuoja.

Pietinėje, vakarinėje ir šiaurės rytų pusėse 2 ha plote yra papėdės gyvenvietė, kurioje rasta lipdytos keramikos. Piliakalnis datuojamas I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 56 000 m².

Tyrimai
-------

1971 m. piliakalnį žvalgė Istorijos institutas.

|  |
| --- |
| Aplinkiniai piliakalniai |
|  | Gerulių piliakalnis 9 km | Vilkininkų piliakalnis 13 km  Lepelionių piliakalnis 13 km | Mirgėlių piliakalnis 14 km |  |
| Kružiūnų piliakalnis 14 km Bazorų piliakalnis 14 km |  | Žuklijų I piliakalnis 21 km |
| Poteronių piliakalnis 17 km | Daugų piliakalnis 9 km | Voniškių piliakalnis 15 km  Einoronių piliakalnis 3 km |

Pastaba:   
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai
---------

1. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 138 (Nr. 595)

* Lietuvos TSR kultūros paminklų sąrašas, V. 1973, p.100
* Petras Tarasenka. Lietuvos archeologijos medžiaga. Kaunas, 1928, 214.

Nuorodos
--------

* Sąrašas:Lietuvos piliakalniai
* Lietuvos piliakalniai. Pivašiūnai
| ***Piranijos 3D*** |
| --- |
|  |
|  |
| Pavadinimas | Piranha 3D |
| Kilmės šalis |  JAV |
| Režisierius | Alexandre Aja |
| Scenaristas (-ai) | Pete GoldfingerJosh Stolberg |
| Metai | 2010 |
| Žanras | siaubo komedija |
| Trukmė | 88 min. |
| Kalba | anglų |
| Biudžetas | 24 mln. JAV dolerių |
| Pajamos | 83,1 mln. JAV dolerių |
| **IMDb įrašas** |

**Piranijos 3D** (angl.  *Piranha 3D*) – 2010 m. JAV sukurta siaubo komedija, 1978 m. siaubo filmo „Piranijos" perdirbinys.

2012 m. pasirodė juostos tęsinys „Piranijos 3DD".

Pagrindiniai aktoriai
---------------------

*Aktorius – vaidmuo*
* Richard Dreyfuss – Metas Boidas
* Ving Rhames – Felonas
* Elisabeth Shue – Džiuli Forester
* Christopher Lloyd – Karlas Gudmanas
* Jerry O‘Connell – Derikas Džounsas
* Steven R. McQueen – Džeikas Foresteris
* Jessica Szohr – Kelė
* Kelly Brook – Deni
* Dina Meyer – Paula
* Gianna Michaels

Turinys
-------

DĖMESIO: *toliau atskleidžiamos kūrinio detalės*

Veiksmas vyksta Arizonoje, prie vulkano krateryje esančio ežero. Prasidėjus požeminiams smūgiams, pro ežero dugne atsivėrusius plyšius pasirodo piranijos. Po keleto aukų vietinė policija ir seismologai suprnta, koks pavojus gresia, tačiau tai visai nerūpi prie ežero susirinkusiai poilsiautojų miniai.

Tuo metu vietinės šerifės sūnus Džeikas su pornografinių filmų kūrėju Deriku, dviem aktorėmis ir keliais draugais išsiruošia pasiplaukioti jachta...
| **Ignacas Stasys Uždavinys** |
| --- |
|  |
| Gimė | 1935 m. birželio 30 d.Kaunas |
| Mirė | 2023 m. rugpjūčio 2 d. (88 metai) |
| Palaidotas (-a) | Karveliškių kapinėse |
| Sutuoktinis (-ė) | Valerija |
| Vaikai | Rasa, Sigita |
|  |
| Veikla | matematikas, pedagogas, politinis bei visuomenės veikėjas |
| Partija | Lietuvos Persitvarkymo SąjūdisLietuvos krikščionys demokratai |
|  |
| Išsilavinimas | Matematika |
| Alma mater | 1958 m. Vilniaus universitetas |

**Ignacas Stasys Uždavinys** (1935 m. birželio 30 d. Kaune – 2023 m. rugpjūčio 2 d.) – matematikas, pedagogas, Lietuvos politinis bei visuomenės veikėjas.

Biografija
----------

1953 m. baigė Panevėžio 1-ąją vidurinę mokyklą. 1958 m. baigė Vilniaus universiteto Fizikos ir matematikos fakultetą, matematikas. Tobulinosi Minsko ir Maskvos universitetuose.

1962–1990 m. Vilniaus universiteto laborantas, asistentas, Skaičiavimo laboratorijos vadovas, Skaičiavimo centro vadovas, vyresnysis dėstytojas. Nuo 1990 m. Lietuvių katalikų mokslų akademijos valdybos narys. 1990–1992 m. Vyriausybės patarėjas Katalikų Bažnyčios ir kitų konfesijų klausimais, Lietuvos krikščionių demokratų partijos tarybos narys, Lietuvos Sąjūdžio Tarybos narys. 1992–1996 m. ir 1996–2000 m. Seimo narys, Ekonominių nusikaltimų tyrimo komisijos pirmininko pavaduotojas.

Žmona Valerija, dukterys Rasa, Sigita.

Šaltiniai
---------

1. 1 2  Mirė buvęs Seimo narys, matematikas Ignacas Stasys Uždavinys. LRT. 2023-08-08. Nuoroda tikrinta 2023-08-08.
2. ↑  Mirė buvęs Seimo narys, matematikas, pedagogas Ignacas Stasys Uždavinys. lrs.lt. Nuoroda tikrinta 2023-08-08.
3. ↑  Kandidatas Ignacas Stasys UŽDAVINYS. vrk.lt. Nuoroda tikrinta 2023-08-08.
| **Jonas Vytautas Kalašinskas** |
| --- |
| Gimė | 1937 m. liepos 12 d. (86 metai)Lietuva Pakėvis,  dab. Kelmės raj. |
| Tėvai | Jadvyga Paplauskaitė-Kalašinskienė, Pranas Kalašinskas |
| Sutuoktinis (-ė) | Jadvyga Kalašinskienė |
| Vaikai | Ernestas Kalašinskas, Itana Kalašinskaitė-Vaitkuvienė |
|  |
| Pareigos | Asociacijos „Linava" prezidento patarėjas |
|  |
| Išsilavinimas | KTU, vakarinis Šiaulių fakultetas |

**Jonas Vytautas Kalašinskas** (g. 1937 m. liepos 12 d. Pakėvyje, dab.Kelmės raj.) – Lietuvos valstybės, Šiaulių ir Vilniaus miestų visuomenės veikėjas, buvęs akcinės bendrovės „Šiaulių autotransportas" vadovas, Lietuvos nacionalinės vežėjų automobiliais asociacijos „Linava" prezidento patarėjas.

Biografija
----------

1968 m. baigė Kauno politechnikos instituto vakarinį Šiaulių fakultetą. Įgijo mašinų gamybos inžinieriaus diplomą.

1961–1998 m. dirbo Šiaulių autotransporto įmonėse nuo vairuotojo iki įmonės vadovo pareigų.

Šiaulių ATĮ-1 buvo karinė kolona, 1985 m. Jonas Vytautas buvo paskirtas jos vadu, suteiktas kapitono laipsnis.

1990–1992 m. aktyviai dalyvavo kuriant ir puoselėjant Lietuvos nacionalinę vežėjų automobiliais asociaciją „Linava".

Nuo 1998 m. iki išėjimo į pensiją 2015 m. buvo asociacijos „Linava" krovininio transporto departamento direktorius, asociacijos prezidento patarėjas.

Už pasiekimus darbe Jonas Vytautas apdovanotas medaliais, jam suteikti įmonės ir klubo „Automobilininkas" veterano garbės vardas, įteikti padėkos raštai, piniginės premijos.

Nuo 2005 m. klubo „Automobilininkas" narys, nuo 2013 m. – tarybos narys.

Žmona Jadvyga, sūnus Ernestas, dukra Itana.

Šaltiniai
---------

1. 1 2 3 4 5 6  Jonas Vytautas Kalašinskas švenčia jubiliejų *automobilininkai.lt*
2. ↑  Lietuvos nacionalinės vežėjų automobiliais asociacija „Linava" Archyvuota kopija 2023-03-01 iš Wayback Machine projekto. *linava.lt*
3. ↑  Komplikuotas kovo 2 d. asociacijos „Linava" prezidiumo posėdis *cargonews.lt*
4. ↑  Mažėja vežėjų įmonių *vz.lt*
5. ↑  Veteranų susitikime – apie nuveiktus darbus ir ateities planus *ebus.lt*
| **Šarūnas Kudžmauskas** |
| --- |
| Gimė | 1943 m. gegužės 6 d.Tytuvėnai |
| Mirė | 2006 m. gruodžio 16 d. (63 metai)Vilnius |
| Palaidotas (-a) | Rokantiškių kapinėse |
|  |
| Veikla | Lietuvos fizikas |
|  |
| Alma mater | Vilniaus universitetas |

**Šarūnas Jonas Kudžmauskas** (1943 m. gegužės 6 d. Tytuvėnuose – 2006 m. gruodžio 16 d. Vilniuje, palaidotas Rokantiškių kapinėse) – Lietuvos fizikas.

Biografija
----------

1949–1960 m. mokėsi Kybartų vidurinėje mokykloje (dabar Kybartų Kristijono Donelaičio gimnazija). 1960–1965 m. studijavo Vilniaus universiteto Fizikos ir matematikos fakultete (baigimo diplomas su pagyrimu). 1971 m. apgynė fizikos matematikos mokslų kandidato disertaciją Vilniaus universitete. 1977 m. suteiktas Vyresniojo mokslinio bendradarbio vardas. 1993 m. – LR daktaro diplomas, gamtos mokslų daktaro laipsnis – nostrifikuota fizikos matematikos mokslų kandidato disertacija.

1991 m. jis kartu su motina pensininke, gaudami nedideles pajamas, pervedė 1000 rublių Lietuvos nepriklausomybės gynybai stiprinti. Apie tą išskirtinę auką buvo pranešta per Seimo posėdį.

Mokslinė veikla
---------------

Mokslinių tyrimų sritis – eksitonų ir krūvininkų generacija bei judėjimas priemaišiniuose kristaluose, organiniuose puslaidininkiuose, fotosintetinėse sistemose.

Sukūrė tunelinių šuolių, stimuliuotų gardelės virpesiais (fononais) teoriją..

Šaltiniai
---------

1. 1 2 3  E. Makariūnienė, L. Klimka. Fizikų ir astronomų sąvadas. V.: Lietuvos fizikų draugija, 2001, p. 83
2. ↑   Seimo posėdis 1991 m. sausio 24 d.
3. ↑   Kudžmausko teorija ir formulė
4. ↑  Aldona Krutinienė, Ieva Šenavičienė, *Fizika Lietuvoje*, Visuotinė lietuvių enciklopedija, 2022-04-13. Nuoroda tikrinta 2023-08-09.
| ***Serenity*** |
| --- |
|  |
|  |
| Pavadinimas | Serenity |
| Kilmės šalis | JAV |
| Režisierius | Joss Whedon |
| Prodiuseris (-iai) | Barry Mendel |
| Scenaristas (-ai) | Joss Whedon |
| Kompozitorius | David Newman |
| Vaidina | Nathan FillionGina TorresAlan TudykAdam BaldwinSummer GlauChiwetel Ejiofor |
| Metai | 2005 |
| Žanras | Mokslinė fantastika |
| Trukmė | 119 min. |
| Kalba | anglų |
| Platintojas | Universal Pictures |
| Biudžetas | 39 mln. JAV dol. |
| Pajamos | 40,4 mln. JAV dol. |
| **IMDb įrašas** |

**Serenity** – 2005 m. JAV kosminio vesterno žanro filmas. Scenarijų parašė ir filmą režisavo Joss Whedon. Tai trumpai eteryje gyvavusio J. Whedon kurto mokslinės fantastikos televizijos serialo „Firefly" tęsinys, kuriame veiksmas vyksta po įvykių paskutinėje serialo serijoje. Filme vaidino tie patys aktoriai kaip ir seriale. Filmo veiksmas vyksta 2517 metais, pasakojami *Firefly* klasės tipo erdvėlaivio „Serenity" įgulos nuotykiai. Pagrindiniai laivo įgulos nariai – tai kapitonas ir jo pirmoji padėjėja, buvę Susivienijimo karo veteranai, kovęsi pralaimėjusiųjų pusėje. Jų gyvenimus, kupinus smulkių vagysčių, pertraukia nelaukta pakeleivė, turinti parapsichologinių galių ir sauganti pavojingą paslaptį.

Filmas Šiaurės Amerikoje pasirodė 2005 m. rugsėjo 30 d. „Serenity" daugiausia susilaukė teigiamų atsiliepimų, bet filmui išleisto biudžeto išlaidos buvo padengtos tik po to, kai filmas buvo išleistas namų rinkai pritaikytuose formatuose. „Serenity" pelnė keletą apdovanojimų, įskaitant 2006 m. Hugo premiją už geriausią draminį pastatymą.

Siužetas
--------

DĖMESIO: *toliau atskleidžiamos kūrinio detalės*

Beribė galaktika, nelegalus darbas, kova už savo ir visos komandos gyvybę ir nepailstantis bėgimas nuo karinės organizacijos – tokia erdvėlaivio kapitono Malkolmo Reinoldso ir jo avantiūristų komandos kasdienybė. Tačiau tai nedidelės bėdos palyginus su sunkumais, kurie užklupo laivo įgulą priėmus du nelauktus pakeleivius – Saimoną ir telepatinių sugebėjimų turinčią jo seserį River. Netrukus paaiškėja, jog jiedu slapstosi nuo Aljanso – galaktiką kontroliuojančios karinės žmonijos organizacijos. Bet negano to, mėgindami išsiaiškinti River mintyse saugomą paslaptį, savo kelyje laivo įgula susiduria su tolimiausiuose visatos užkampiuose besislapstančiais kosmoso plėšikais-žmogėdromis…

Išnašos
-------

1. 1 2  „Serenity (2005) – Box Office". *Box Office Mojo*. Nuoroda tikrinta 2020-05-08.
2. ↑  „Serenity (2005)". *The Numbers*. Nuoroda tikrinta 2015-10-13.
3. ↑  „2006 Hugo Awards". Hugo Awards. Suarchyvuotas originalas 2011-05-07. Nuoroda tikrinta 2015-10-31.  Nežinomas parametras `|url-status=` ignored (pagalba)
„Amiibo" žaislų logotipas
**Amiibo** (stilizuotai *amiibo*) – 2014 m. Japonijos „Nintendo" kompanijos pradėtos leisti žaislų figūrėlės, kurios per NFC jungtį suteikia papildomų savybių „Nintendo" kompiuteriniams žaidimams.

„Amiibo" žaislų figūrėlės vaizduoja įvairius „Nintendo" priklausančių žaidimų herojus: Mario, Pikachu, Samus Aran, Kirby, princesę Zeldą ir kitus. Taip pat išleistos kai kurių, ne „Nintendo" priklausančių, herojų *amiibo* figūrėlės: Pac-Man, Shovel Knight ir kt. Šios figūrėlės yra plastmasinės, išskyrus specialiai iš mezgimo siūlų sukurtas Yoshi figūrėles. Susietos su kompiuteriniu žaidimu figūrėlės suteikia įvairių papildomų savybių herojams, naujų žaidimo ypatybių, kostiumų ir pan. Figūrėles paprastai galima panaudoti su tuo žaidimu, kuriame veikia žaislus atitinkantys herojai, pavyzdžiui, „Mario" žaidimų herojų žaislai: Mario, Luidžis, Rozalina, princesė Pyč ir kt. neveiks su „Kirby" serijos žaidimais ir atvirkščiai − Kirby, Meta Knight ir karaliaus Dididi žaislai neveiks su „Mario" žaidimais. Beveik visos figūrėlės panaudojamos „Super Smash Bros." (Wii U, 3DS) žaidime, kuriame veikia beveik visi herojai.

2015 m. „Nintendo" išleido *amiibo* kortų liniją „Animal Crossing" žaidimų serijos motyvais. 2016 m. spalį „Nintendo" paskelbė, kad pardavė 39 mln. vnt. *amiibo* figūrėlių ir 30,6 mln. vnt. *amiibo* kortų.

Išnašos
-------

1. ↑  japantimes.co.jp Archyvuota kopija 2016-11-21 iš Wayback Machine projekto.
2. ↑  nintendo.com
3. ↑  wired.co.uk
4. ↑  dualshockers.com Archyvuota kopija 2016-10-31 iš Wayback Machine projekto.

Nuorodos
--------

* Amiibo svetainė
* Amiibo kortos
Dilgėlinė ant pėdos
**Dilgėlinė** (lot. *urticaria*) – alerginė liga, kuria sergant oda išberiama greitai atsirandančiomis ir išnykstančiomis pūkšlėmis. Dažniau dilgėline serga vaikai.

Ligos priežastis – padidėjęs organizmo jautrumas įvairioms iš išorės patenkančioms ir pačiame organizme susidarančioms medžiagoms, tokioms kaip maistas, vaistai, chemikalai, parazitinių kirmėlių, vabzdžių nuodai. Paprastai išberiamas liemuo, sėdmenys, galūnės; pūkšles niežti, jos gali susilieti, kartais atsiranda patinimas. Maži vaikai dažniau serga papuline dilgėline – išberiami papulėmis. Liga trunka ilgai. Papulės išnyksta ir vėl atsiranda. Odą niežti, todėl vaikas būna neramus, blogai miega.

Gydant dilgėlinę, stengiamasi pašalinti visas galimas ligos priežastis, duodama vaistų, mažinančių organizmo jautrumą.

Šaltiniai
---------

1. ↑  *Dilgėlinė*. Lietuviškoji tarybinė enciklopedija, III t. Vilnius: Mokslo ir enciklopedijų leidybos institutas, 1978. T.III: Demokratinis-Garibaldžio, 88 psl.
| Ardilava*Гарадзілава* |
| --- |
| *Gatvė Ardilavoje* |
|  |
| 

ArdilavaArdilava

54°13′29″ š. pl. 26°36′07″ r. ilg.﻿ / ﻿54.22472°š. pl. 26.60194°r. ilg.﻿ / 54.22472; 26.60194﻿ (Ardilava)Koordinatės: 54°13′29″ š. pl. 26°36′07″ r. ilg.﻿ / ﻿54.22472°š. pl. 26.60194°r. ilg.﻿ / 54.22472; 26.60194﻿ (Ardilava) |
|  |
| Laiko juosta: (UTC+3) |
|  |
| **Valstybė** | Baltarusijos vėliava Baltarusija |
| **Sritis** | Minsko sritis Minsko sritis |
| **Rajonas** | Maladečinos rajonas |
|  |
| **Gyventojų** (2009) | 473  |
|  |
|  **Vikiteka** | Ardilava |
|  |
| **Kirčiavimas** | Ardilavà |

**Ardilava** (blrs. *Гарадзілава*, rus. *Городилово*) – kaimas Baltarusijoje, Minsko srityje, Maladečinos rajone, Ardilavos kaimiškojoje apylinkėje, 18 km į pietvakarius nuo Maladečinos, šalia Maladečinos–Lydos geležinkelio. 473 gyv. (2010 m.). Stovi cerkvė.

Istorija
--------

1443 m. pastatyta pirmoji bažnyčia, 1752 m. perstatyta. ~1866 m. bažnyčia iš katalikų atimta, perduota stačiatikiams. 1923 m. pastatyta nauja, Šv. Onos bažnyčia, uždaryta sovietų valdžios 1950 m.

1721 m. vietovė priklausė LDK didžiajam iždininkui Mykolui Kazimierui Kocielui, XIX a. – kunigaikščiui Tadui Puzinui. XIX a. antroje pusėje Ardilavos dvare gyveno kunigaikštienė Gabrielė Giunterytė-Puzinienė, rašiusi lenkų kalba apysakas, dramas ir eilėraščius. Pagal Lietuvos ir Sovietų Rusijos 1920 m. taikos sutartį Ardilava priskirta Lietuvai. 1920–1939 m. priklausė Lenkijai; iki 1927 m. buvo Valažino, 1927–1939 m. Maladečinos apskrityje. 1939 m. užimta Sovietų Sąjungos, prijungta prie Baltarusijos TSR. 1951 m. šalia Ardilavos įkurta Berezinskojės gyvenvietė, apylinkėse eksploatuotos durpės.

Šaltiniai
---------

1. 
2. ↑
3. ↑  *Atvirkštinis lietuvių kalboje vartotinų tradicinių Baltarusijos Respublikos (Gudijos) vietovardžių formų sąrašas*. Vilnius: MELI, 2002.
4. 1 2  Bronius Kviklys, „Mūsų Lietuva", t. 1, p. 244. Bostonas, Lietuvių enciklopedijos leidykla, 1964 m.
5. ↑  *Schematyzm Archidiecezji Wileńskiej z 1938 roku*, p. 40. Nuoroda tikrinta 2020-09-07.

Nuorodos
--------

* Ardilavos bažnyčios steigėjų raštas Vilniaus vyskupui Albertui Taborui Archyvuota kopija 2021-06-02 iš Wayback Machine projekto. Pergamentų skaitmeninių vaizdų archyvas. Nuoroda tikrinta 2021-06-02.
| ***Liusi*** |
| --- |
|  |
|  |
| Pavadinimas | Lucy |
| Kilmės šalis | Prancūzija |
| Režisierius | Luc Besson |
| Prodiuseris (-iai) | Virginie Silla |
| Scenaristas (-ai) | Luc Besson |
| Kompozitorius | Éric Serra |
| Vaidina | Scarlett JohanssonMorgan FreemanAmr WakedChoi Min-sik |
| Metai | 2014 |
| Žanras | Mokslinė fantastikaveiksmo |
| Trukmė | 89 min. |
| Kalba | anglųkorėjiečiųprancūzų |
| Platintojas | EuropaCorp. Distribution(Prancūzijoje)Universal Pictures |
| Biudžetas | 40 mln. JAV dol. |
| Pajamos | 458,9 mln. JAV dol. |
| **IMDb įrašas** |

**Liusi** (angl. *Lucy*) – 2014 m. prancūzų mokslinės fantastikos veiksmo filmas, kuriam scenarijų parašė ir režisavo Luc Besson, o prodiusavo jo žmona Virginie Silla. Filmas filmuotas Taipėjuje, Paryžiuje ir Niujorke. Pagrindinius vaidmenis atliko Scarlett Johansson, Morgan Freeman, Amr Waked ir Choi Min-sik. S. Johansson atliko pagrindinės veikėjos tokiu pat vardu kaip ir filmo pavadinimas, kuri įgauna telekinetinių sugebėjimų nootropiniams narkotikams patekus į jos organizmą, vaidmenį.

Filme daug dėmesio skiriama dešimties procentų mito nagrinėjimui.

Siužetas
--------

DĖMESIO: *toliau atskleidžiamos kūrinio detalės*

Liusi, 25-erių metų amerikietė, gyvena ir studijuoja Taipėjuje, Taivane. Jos vaikinas apgaule priverčia ją atlikto jo darbelį – pristatyti lagaminą su sintetiniais narkotikais, žinomais CPH4 pavadinimu, jo darbdaviui ponui Jangui, korėjiečių mafijos bosui. Sandorio metu nušaunamas Liusės vaikinas, o ji pati priverčiama nugabenti narkotikus į pardavimo taškus Europoje po to, kai į jos pilvo ertmę įsiuvama narkotikų pakuotė. Liusei bebūnant įkalintai, vieno iš jos pagrobėjo smurtinio akto metu prieš ją narkotikų pakuotė praplyštą ir narkotikams patekus į jos organizmą Liusė nepaliaujamu greičiu ima įgauti vis daugiau fizinių ir protinių sugebėjimų, tokių kaip telepatija, telekinezė, mintinės kelionės laiku bei gebėjimas pasirinkti nejausti emocijų ir jutiminių potyrių. Išžudžiusi pagrobėjus ji pasprunka su siekiu surasti kitus asmenis, taip pat gabenančius narkotikus...

Įvertinimas ir atsiliepimai
---------------------------

Filmas susilaukė didžiulio komercinio pasisekimo, tarptautiniu mastu uždirbo per 458 mln. JAV dolerių, tuo tarpu biudžetas tesiekė 40 mln. JAV dol. Iš kritikų daugiausia sulaukė teigiamų atsiliepimų, buvo pagirta Johansson vaidyba, pramoginių ir intriguojančių temų pateikimas bei vizualinis apipavidalinimas, bet kritikos sulaukta dėl absurdiško ir painaus siužeto.

Filmų vertinimo svetainėse Metacritic ir Rotten Tomatoes filmas atitinkamai įvertintas 61 balu ir 66 % iš 100.

Išnašos
-------

1. 1 2  „Lucy". *Box Office Mojo*. Nuoroda tikrinta 2014-11-04.
2. 1 2  Gettell, Oliver (2014-07-28). „'Lucy': 5 reasons the Scarlett Johansson film ruled the box office". *Los Angeles Times*. Nuoroda tikrinta 2014-08-22.
3. ↑  Lucy. Metacritic. Nuoroda tikrinta 2014-11-21.
4. ↑  Lucy. Rotten Tomatoes. Nuoroda tikrinta 2014-11-21.

Nuorodos
--------

* Oficiali svetainė
* „Liusi" svetainėje Internet Movie Database
* „Liusi" svetainėje Metacritic
* „Liusi" svetainėje Rotten Tomatoes
| **Xavier Lamuela** |
| --- |
| Gimė | 1950 m. (~73 metai)Barselona, Katalonija |
|  |
| Veikla | kalbininkas |
| Pareigos | profesorius |

**Frančeskas Ksavjeras Lamuela Garsija** (kat. *Francesc Xavier Lamuela García*, g. 1950 m. Barselona, Katalonija) – katalonų ir oksitanų kalbininkas. Romanų filologijos daktaras, buvo Tulūzos universiteto profesoriumi. Žironos universitete vadovauja katedrai. Taip pat yra dirbęs autonominiame Barselonos universitete, Leridos ir Mančesterio universitetuose.

Priklausė oksitanų ir friulų kalbų kodifikavimo komisijoms. Jis buvo Oksitanų kalbos tarybos prezidentas ir komisijos, atlikusios oksitanų šnekamosios kalbos variantų Italijoje, Oksitanų slėniuose kodifikavimą, vadovas. K. Lamuela yra Oksitanų kalbos nuolatinės tarybos kooptuotas narys.

K. Lamuela Katalonijos visuomenės socialinės rūpybos departamentui išleido imigrantų kalbų gramatikas, jos skirtos darbui su imigrantais.

Išnašos
-------

1. ↑  Xavier Lamuela, Gran Enciclopèdia Catalana, sur enciclopedia.cat, Barcelone, Edicions 62.
2. ↑  Xavier Lamuela al directori de la Universitat de Girona

Bibliografija
-------------

* K. Lamuelos bibliografija
| ***Suvaidink mano žmoną*** |
| --- |
|  |
|  |
| Pavadinimas | Just Go with it |
| Kilmės šalis |  JAV |
| Režisierius | Dennis Dugan |
| Scenaristas (-ai) | Allan LoebTimothy Dowling |
| Vaidina | Adam SandlerJennifer AnistonNicole KidmanBrooklyn Decker |
| Metai | 2011 |
| Žanras | komedija |
| Trukmė | 117 min. |
| Kalba | anglų |
| Biudžetas | 80 mln. JAV dolerių |
| Pajamos | 2014.9 mln. JAV dolerių |
| **IMDb įrašas** |

**Suvaidink mano žmoną** (angl.  *Just Go with it*) – 2011 m. JAV sukurta komedija, kurioje pagrindinius vaidmenis atliko Adam Sandler ir Jennifer Aniston.

Pagrindiniai aktoriai
---------------------

*Aktorius – vaidmuo*
* Adam Sandler – Denis
* Jennifer Aniston – Katerina
* Nicole Kidman – Devlin Adams
* Brooklyn Decker – Palmer
* Nick Swardson – Edis
* Bailee Madison – Megė
* Griffin Gluck – Maiklas
* Dave Matthews – Janas

Turinys
-------

DĖMESIO: *toliau atskleidžiamos kūrinio detalės*

Kadaise prieš pat vestuves patyręs išsiskyrimą, Denis pasikeitė: tapo plastikos chirurgu, neįsipareigojančiu jokiai moteriai ilgiau negu vieną naktį. Meistriškai viliodamas jas legenda apie savo byrančią santuoką, kartą jis susipažįsta su Palmer, kurią iš tiesų įsimyli. Denis nori santykių tęsinio ir nusiteikęs elgtis sąžiningai, tačiau ankstesni melai pakiša ja koją: Palmer randa vestuvinį žiedą, kurį Denis naudodavo kaip jauką moterims. Nenorėdamas sakyti tiesos, jis sumeluoja, kad šiuo metu skiriasi su žmona. Palmer pareikalauja, kad šis jas supažindintų ir Denis, patekęs į savo paties spąstus, turi meluoti toliau. Jis įkalba savo asistentę Kateriną suvaidinti jo bjaurią žmoną, tačiau situacija dėl to tik dar labiau komplikuojasi...

Apdovanojimai
-------------

* MTV kino apdovanojimas (nominacija) – geriausias vaidmuo (J. Aniston)
* MTV kino apdovanojimas (nominacija) – geriausias komiškas vaidmuo (A. Sandler)
* Auksinė avietė (nominacija) – blogiausia aktorė (N. Kidman)
* Auksinė avietė (nominacija) – blogiausia ekrano pora (A. Sandler, J. Aniston, B. Decker)
* „Teen Choice Awards" – proveržio vaidmuo (B. Decker)
| ***Aklas pasimatymas*** |
| --- |
|  |
|  |
| Pavadinimas | Blind Date |
| Kilmės šalis |  JAV |
| Režisierius | Blake Edwards |
| Scenaristas (-ai) | Dale Launer |
| Kompozitorius | Henry Mancini |
| Vaidina | Bruce WillisKim Basinger |
| Metai | 1987 |
| Žanras | komedija |
| Trukmė | 95 min. |
| Kalba | anglų |
| Biudžetas | 18 mln. JAV dolerių |
| Pajamos | 39,3 mln. JAV dolerių |
| **IMDb įrašas** |

**Aklas pasimatymas** (angl.  *Blind Date*) – 1987 m. sukurta romantinė komedija, kurioje pagrindinius vaidmenis sukūrė Bruce Willis ir Kim Basinger. Pradžioje buvo numatyta, kad jame vaidins neseniai susituokę Sean Penn bei Madonna, tačiau dėl įvairių nesutarimų jų paslaugų buvo atsisakyta.

Juostą išpeikė kritikai, tačiau ji tapo finansiškai sėkminga.

Pagrindiniai aktoriai
---------------------

*Aktorius – vaidmuo*
* Bruce Willis – Valteris Deivisas
* Kim Basinger – Nadia Geits
* John Larroquette – Deividas Bedfordas
* William Daniels – teisėjas Haroldas Bedfordas
* Phil Hartman – Tedas Deivisas
* George Coe – Haris
* Mark Blum – Denis

Turinys
-------

DĖMESIO: *toliau atskleidžiamos kūrinio detalės*

Valteris Deivisas visiškai neturi laiko asmeniniam gyvenimui, todėl kai jo viršininkas liepia į kviestinę vakarienę ateiti su antrąja puse, jam padėti nusprendžia brolis Tedas, supažindindamas su savo žmonos seserimi Nadią. Valteris netrunka pamesti dėl jos galvą ir užmiršta svarbiausių brolio priesaką – neleisti Nadiai gerti alkoholio, nes tuomet ji tampa nevaldoma...
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| KK210 |
| --- |
| **Joniškio aplinkkelis** |
|  |
|  |
|  |
|  |
| Valstybės | Lietuva Lietuva |
| Ilgis | 7,67 km |
| Apskritys | Šiaulių |
|  |
| Aplinkkelis Joniškio šiaurėje |

**KK210** – krašto kelias – Joniškio aplinkkelis. Kelio ilgis – 7,67 kilometro. Šiame krašto kelyje „juodųjų dėmių" nėra. Aplinkkelis atsišakoja nuo magistralės  **A12**  Ryga–Šiauliai–Tauragė–Kaliningradas  ( **E77**  Pskovas-Ryga-Šiauliai-Karaliaučius-Varšuva-Krokuva-Budapeštas ), prieš tai, kai šį kelią keta Šiaulių–Jelgavos geležinkelis, į ją ir įsilieja, aplenkęs Joniškį iš vakarų pusės. Turi sankryžą su  **153**  Joniškis–Žagarė–Naujoji Akmenė , į šiaurę nuo miesto, kelią kerta jau minėtas geležinkelis.

v • a • r **Lietuvos Respublikos krašto keliai** 

101 - 102 - 103 - 104 - 105 - 106 - 107 - 108 - 109 - 110 - 111 - 112 - 113 - 114 - 115 - 116 - 117 - 118 - 119 - 120 - 121 - 122 - 123 - 124 - 125 - 126 - 127 - 128 - 129 - 130 - 131 - 132 - 133 - 134 - 135 - 136 - 137 - 138 - 139 - 140 -141 - 142 - 143 - 144 - 145 - 146 - 147 - 148 - 149 - 150 - 151 - 152 - 153- 154 - 155 - 156 - 157 - 158 - 159 - 160 - 161 - 162 - 163 - 164 - 165 - 166 - 167 - 168 - 169 - 170 - 171 - 172 - 173 - 174 - 175 - 176 - 177 - 178 - 179 - 180 - 181 - 182 - 183 - 184 - 185 - 186 - 187 - 188 - 189 - 190 - 191 - 192 - 193 - 194 -195 - 196 - 197 - 198 - 199 -
200 - 201 - 202 - 203 - 204 - 205 - 206 - 207 - 208 - 209 - 210 - 211 - 212 - 213 - 214 - 215 - 216 - 217 - 218 - 219 - 220 - 221 - 222 - 223 - 224 - 225 - 226 - 227 - 228 - 229 - 230 - 231 - 232
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Alfonsas II, XII a. *Libro de los Testamentos*.
**Alfonsas II** (apie 760 – 842 m.), pravardžiuojamas *Paprastuoju* (isp. k. *el Casto*) buvo Astūrijos karalius du kartus: 783 metair ir nuo 791 iki savo mirties 842 m. Po Alfonso II mirties giminaitis Nepocianas bandė užimti sotą, bet greitai jį nuvertė Ramiras I.

Alfonsas II karaliaudamas tariamai atrado Apaštalas Jokūbo kapą Kompostelos mieste, kuris vėliau buvo pervadintas Santjago de Kompostela. Jo tėvas buvo Fruelas I ir baskė Munija, jo pagrobta per karinį žygį.

Alfonsas gimė Ovjede 759 ar 760 m. Po tėvo mirties jį globojo teta Adosinda, bet kita istorija teigia, kad jis buvo auginamas Samo vienuolyne. Jis buvo rūmų valdytojas, kai Silo buvo karalius. Po Silo mirties Adosindos sąjungininkai norėjo jį padaryti karaliumi, bet kilmingieji išrinko Mauregatą. Alfonsas pabėgo į Alavą pas motinos giminaičius. Mauregato įpėdiniu tapo Veremundas I, Alfonso pusbrolis, kuris atsisakė sosto po pralaimėjimo maurams Burbijos upės mūšyje 791 m. Alfonsas buvo išrinktas karaliumi rugsėjo 14 d.

Hišamas I, Kordobos emyras, surengė keletą karo žygių į Pirėnų regioną. 794 m. Abd al-Karimo žygis sudavė stiprų smūgį Alfonso rytinėms žemėms. Astūrijos karalius paprašė frankų vasalo basko Belasko, kuris valdė Alavą, pagalbos. Kadangi Abd al-Karimas ir jo brolis Abd al-Malikas veržėsi į vakarus, Alfonsas II siutė Karoliui Didžiajam pasiuntinius į Tulūzą ir Acheną 796, 797 ir 798 m. Šios diplomatinės pastangos turėjo sustiprinti Alfonso valdymo teisėtumą, nes be maurų išpuolių jam kėlė problemų maištas Galisijoje. Pirmąkart popiežius ir Karolis Didysis pripažino Alfonsą II karaliumi, o Astūriją - karalyste. Karalius susidomėjo frankų Martyno Turiečio kultu ir skatino karalingų bažnyčios įtaką Astūrijoje. 

825 m. Alfonas nugalėjo Kordobos pajėgas Narone ir Anceo bei pradėjo nuniokotų teritorijų apgyvendinimą.

Alfonsas II perkėlė sostinę iš Pravijos į Ovjedą, kur statė bažnyčias ir rūmus. 

| Karališkieji titulai |
| --- |
| Anksčiau valdė**Veremundas I** | **Astūrijos karalius**791–842 m. | **Vėliau valdė****Nepocianas** |
| Blanesasisp. *Blanes* |
| --- |
|              |
| *Uostas* |
|  |
| 

BlanesasBlanesas

41°40′30″ š. pl. 2°47′30″ r. ilg.﻿ / ﻿41.67500°š. pl. 2.79167°r. ilg.﻿ / 41.67500; 2.79167﻿ (Blanesas)Koordinatės: 41°40′30″ š. pl. 2°47′30″ r. ilg.﻿ / ﻿41.67500°š. pl. 2.79167°r. ilg.﻿ / 41.67500; 2.79167﻿ (Blanesas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Ispanijos vėliava Ispanija |
| **Regionas** | Katalonija Katalonijos regionas |
| **Provincija** | Cheronos provincija |
|  |
| **Gyventojų** (2017) | 38 813  |
| **Plotas** | 17,7 km² |
| **Tankumas** (2017) | 2 193 žm./km² |
| **Altitudė** | 13 m |

**Blanesas** (isp. *Blanes*) – miestas ir savivaldybė šiaurės rytų Ispanijoje, Katalonijoje, Cheronos provincijoje. Įsikūręs Viduržemio jūros pakrantėje. Gyventojų 38,8 tūkst. (2017 m. duomenys).

Istorija
--------

Pirmasis miesto paminėjimas užfiksuotas 1002 m. Tai vienas iš seniausių Kosta Bravos miestų. Senovėje miestą valdė vietinė Blanesų dinastija.

Šis uostamiestis buvo svarbus taškas rengiant karinius žygius.

1583 m. mieste įsikūrė vienuolių kapucinų ordino nariai.

1859 m. miestas sujungtas geležinkeliu su kitais regionais. 1881 m. mieste įrengtas dujinis apšvietimas. 1889 m. pastatyta elektros linija.

Po Antrojo pasaulinio karo miestas tapo svarbiu turizmo centru ir plėtėsi dėka migracijos iš kitų regionų.

2008 m. mieste siautė galinga audra, buvo padaryta didelė žala gyventojų turtui.

Sportas
-------

### Futbolas

* CF Obispado (futbolo klubas).

### Kita

* Blanes HC (ledo rutulio komanda).
* Riedučių rutulio komanda.

Žymūs žmonės
------------

* Mamadou Tounkara, futbolininkas.
* Rubén Yáñez, futbolininkas.
* Pau Morer, futbolininkas.

Galerija
--------

* KrantinėKrantinė
* Geležinkelio stotisGeležinkelio stotis
* SenamiestisSenamiestis
* UostasUostas
* Blaumar ir Blaucel viešbučiaiBlaumar ir Blaucel viešbučiai
* Senovinis namasSenovinis namas
* Netoli botanikos sodoNetoli botanikos sodo
* Krantinė vakareKrantinė vakare

Nuorodos
--------

* Miesto svetainė (katalonų kalba)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Šiaurės Saskačevanas |
| --- |
| Š. Saskačevanas ties Edmontonu Š. Saskačevanas ties Edmontonu |
| **Ilgis** | 1287 km |
| **Baseino plotas** | 122 800 km² |
| **Vidutinis debitas** | 245 m³/s |
| **Ištakos** | Uoliniai kalnai |
| **Žiotys** | Saskačevanas |
| **Šalys** | Kanada |

**Šiaurės Saskačevanas** (pranc. *Rivière Saskatchewan-nord*, angl. *North Saskatchewan River*) – upė Kanadoje, Albertos ir Saskačevano provincijose, viena iš Saskačevano upės ištakų. Prasideda Uoliniuose kalnuose, 1800 m aukštyje, Kolumbijos ledlaukyje. Teka daugiausia į rytus, pradžioje per Banfo nacionalinį parką. Prateka Abrahamo ežerą. Ties Saskačevan River Forksu susilieja su Pietų Saskačevanu ir sudaro Saskačevaną. Upės metinis nuotekis – 7 mlrd. m³. Didžiausi intakai: Klyrvoteris, Breizou, Betlas. Prie Šiaurės Saskačevano įsikūrę Edmontono, Prins Alberto miestai.
| ***Enė*** |
| --- |
|  |
|  |
| Pavadinimas | Annie |
| Kilmės šalis |  JAV |
| Režisierius | Will Gluck |
| Scenaristas (-ai) | Will GluckAline Brosh McKenna |
| Metai | 2014 |
| Žanras | muzikinė drama |
| Trukmė | 118 min. |
| Kalba | anglų |
| Biudžetas | 65 mln. JAV dolerių |
| Pajamos | 133 mln. JAv dolerių |
| **IMDb įrašas** |

**Enė** (angl.  *Annie*) – 2014 m. JAV sukurta muzikinė komiška drama, nominuota Auksiniam gaubliui.

Pagrindiniai aktoriai
---------------------

*Aktorius – vaidmuo*
* Quvenzhané Wallis – Enė
* Jamie Foxx – Viljamas „Vilis" Staksas
* Rose Byrne – Greisė Farel
* Cameron Diaz – Kolina Hanigan
* Adewale Akinnuoye-Agbaje – Nešas
* Patricia Clarkson
* Michael J. Fox
* Mila Kunis
* Rihanna

Turinys
-------

DĖMESIO: *toliau atskleidžiamos kūrinio detalės*

Enė – maža mergaitė, gyvenanti pas nemalonaus būdo Koliną Hanigan kartu su dar keliomis mergaitėmis, tačiau neprarandanti vilties vieną dieną rasti savo tikruosius tėvus. Vieną dieną ji vos nepatenka po automobilio ratais, tačiau paskutinę akimirką ją išgelbsti Viljamas Staksas – savimi patenkintas verslininkas, kandidatuojantis į Niujorko mero pareigas. Kadangi mergaitės išgelbėjimą vaizdo kamera užfiksavo praeiviai ir įkėlė į internetą, Stakso populiarumas pradeda augti, nors visai neseniai jis beviltiškai atsiliko nuo rinkimų favorito. Manydamas, kad tai gali išgelbėti visą kampaniją, Staksas pasiima mergaitę pas save...

Pagrindiniai apdovanojimai ir nominacijos
-----------------------------------------

* Auksinis gaublys (nominacija) – geriausia aktorė (Q. Wallis)
* Auksinis gaublys (nominacija) – geriausia daina („Opportunity")
* „Black Reel Awards" (nominacija) – geriausia aktorė (Q. Wallis)
* Auksinė avietė – blogiausias perdirbinys
* Auksinė avietė (nominacija) – blogiausia antrojo plano aktorė (C. Diaz)